S.O.S. (televízna relácia)

S.O.S. bola humoristická skeč šou, vysielaná Slovenskou televíziou v rokoch 2004 – 2008. Stala sa jedným z najsledovanejších programov verejnoprávnej televízie za uplynulých niekoľko rokov. Posledná časť bola odvysielaná na jar roku 2008. Odvtedy sú vo vysielaní len reprízy starších vydaní.

Hlavným obsahom boli paródie rôznych televíznych relácií STV i komerčných televízií (správy, seriály, reality show) aj rôzne vtipné skeče. V relácii účinkovali herci bratislavského divadla GUnaGU Petra Polnišová, Daniel Dangl, Roman Pomajbo a Peter Sklár. Scenár mali na starosti Daniel Dangl a Petra Polnišová, režisérom bol Karol Vosátko.

Podobnú myšlienku ako S.O.S. na STV mala šou Haló na TV JOJ v roku 2012 a následne relácia Kredenc na TV Markíza.

Parodované osobnosti 
Zoznam parodovaných osobností (herci, speváci a ďalší)

Parodované programy

Postavy 
Úspech si relácia získala najmä parodickými postavami, ktoré získali až kultový status. Patria medzi ne cvičiteľka Edita Papeky, dvojica Monsterovci alebo postavička Sup Všetrt.

Chruňo Monster (Daniel Dangl) 
Je manželom Mory Monsterovej. Hrá na vidly - zvuk je akoby hral na gitare. Je hudobným umelcom, medzi jeho najznámejšie pesničky patrí paródia na pesničku Rihanny Umbrella, kde namiesto "ela,ela" spieva "eva,eva". V každom vydaní Monsterovcov má nejakú pesničku.

Mora Monster (Petra Polnišová) 
Je manželkou Chruňa Monstera. Kupuje zásadne iba drahé veci a zakaždým niekoho skritizuje. Je silnou fajčiarkou.

Doktor Peter Koza (Peter Sklár) 
Je primárom v Ordinácii pri zlatej žile (paródia na romantický seriál Ordinácia v ružovej záhrade).

Doktorka Elena Vypatlaná (Petra Polnišová) 
Je doktorkou v Ordinácii pri zlatej žile. Je známe tým, že počas služby fajčí. Nemá rada sestričku Povoľnú, pretože zvádzala Topora. Viackrát mala pohlavný styk s Doktorom Toporom.

Doktor Žigmund Topor (Daniel Dangl) 
Je doktorom a zároveň chirurgom v Ordinácii pri zlatej žile, ale "operoval" menej krát ako Doktor Koza

Sestrička Helena Povoľná (Roman Pomajbo) 
Je sestričkou, ale vystupuje menej krát. V jednom diely vystupovala ako nový majiteľ - inžinier Sova, keď ho odhalili tak sa premenil na sovu a vyletel von oknom.

Veverica Eliška (Petra Polnišová) 
Veverica Eliška je postava s hlbokým sociálnym cítením, sťažovaním sa takmer na všetko, a neustálou snahou dostať sa do telky. V seriáli rozpráva najmä o svojom ťažkom detstve a problémoch vo svojom živote. Jej obľúbené urážky sú "ty kozí bobek" a "baraní prd" a pod.

Medveď Fedor (Jozef Kanas) 
Je postavou objavujúcou sa menej krát. Jeho obľúbené (jediné) slovo je "Nazdáár".

Sup Všetrt (Peter Sklár) 
Objavuje sa menej krát, ale zakaždým keď sa ukáže začne spomínať "Džigá džigá" čo aj súvisí s jeho menom Vše(všetko) Trt(trtá). Jeho meno veverica Eliška často vysvetľuje ostatným.

Zajac Rudko (Roman Pomajbo) 
Zajac sa objavuje iba v niektorých častiach, a najčastejšie panikári, váľa sa po zemi a sťažuje sa "ja som to vedel!!! ja som to vedel!!!"

Dr. Exol (Tony Pisár) 
Je odborník na smrť a samovraždu. Vo svojej relácii "Byť či nebyť" poukazuje na rôzne spôsoby "odchodu z tohto sveta" a samozrejme hodnotí ich výhody a nevýhody...

Série

Časti

2004

2005

2006

2007

2008

Ocenenia 
 OTO 2005 v kategórii zábavná relácia

DVD 
V roku 2004 vyšlo DVD The Best of S.O.S. - Peťa Polnišová, na ktorom sa nachádza najlepší výber skečov z relácie s postavami hraných Petrou Polnišovou. 

Začiatkom roka 2006 vyšlo DVD The Best of S.O.S., na ktorom sa nachádzajú najlepšie skeče z relácie.

Referencie

Externé odkazy 
STV sa lúči s humorom S.O.S. - sme.sk

Televízne relácie Slovenskej televízie
Zábavné televízne programy